CELEX: 32020D2113
Language: sl
Date: 2020-12-16 00:00:00
Title: Delegirani sklep Komisije (EU) 2020/2113 z dne 16. decembra 2020 o spremembi Priloge I k Odločbi 2004/3/ES o pooblastitvi nekaterih držav članic, da za trženje semenskega krompirja na njihovem celotnem ozemlju ali le na delu njihovega ozemlja uporabljajo strožje ukrepe glede nekaterih bolezni, kakor so predvideni v prilogah I in II k Direktivi Sveta 2002/56/ES, glede vnosa za Združeno kraljestvo (notificirano pod dokumentarno številko C(2020) 9306) (Besedilo velja za EGP)

17.12.2020   
               
               
                  SL
               
               
                  Uradni list Evropske unije
               
               
                  L 427/21
               
            
         DELEGIRANI SKLEP KOMISIJE (EU) 2020/2113
         z dne 16. decembra 2020
         o spremembi Priloge I k Odločbi 2004/3/ES o pooblastitvi nekaterih držav članic, da za trženje semenskega krompirja na njihovem celotnem ozemlju ali le na delu njihovega ozemlja uporabljajo strožje ukrepe glede nekaterih bolezni, kakor so predvideni v prilogah I in II k Direktivi Sveta 2002/56/ES, glede vnosa za Združeno kraljestvo
         
            
               (notificirano pod dokumentarno številko C(2020) 9306)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 2002/56/ES z dne 13. junija 2002 o trženju semenskega krompirja (1) in zlasti člena 17(2) Direktive,
         ob upoštevanju naslednjega:
         
                     (1)
                  
                  
                     Direktiva Sveta 2002/56/ES določa, da Komisija glede trženja semenskega krompirja na celotnem ali delu ozemlja ene ali več držav članic dovoli strožje ukrepe od tistih, predvidenih v prilogah I in II k Direktivi, ki jih je treba sprejeti zoper škodljive organizme, ki ne obstajajo v navedenih regijah ali za katere se zdi, da so posebej škodljivi za nasade v navedenih regijah.
                  
               
                     (2)
                  
                  
                     Odločba Komisije 2004/3/ES (2) v zvezi s tem pooblašča nekatere države članice, da za trženje semenskega krompirja na njihovem celotnem ozemlju ali le na delu njihovega ozemlja uporabljajo strožje ukrepe glede nekaterih bolezni, kakor so predvideni v prilogah I in II k Direktivi Sveta 2002/56/ES. Konkretno, Odločba 2004/3/ES določa, da so države članice, navedene v stolpcu 1 Priloge I k Odločbi, pooblaščene, da za trženje semenskega krompirja v regijah, navedenih skupaj z njihovimi imeni v stolpcu 2 navedene priloge, uporabljajo nekatere omejitve pri trženju semenskega krompirja. Glede Združenega kraljestva stolpec 2 Priloge I k Odločbi 2004/3/ES trenutno navaja regije Cumbria, Northumberland (Anglija), Severna Irska in Škotska za namene navedenega pooblastila.
                  
               
                     (3)
                  
                  
                     V skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: sporazum o izstopu), zlasti členom 5(4) Protokola o Irski/Severni Irski v povezavi s Prilogo 2 k navedenemu protokolu, se Direktiva 2002/56/ES kot tudi akti Komisije, ki na njej temeljijo, uporablja za Združeno kraljestvo in v njem v zvezi s Severno Irsko po koncu prehodnega obdobja, določenega v sporazumu o izstopu. Zaradi tega bi bilo treba ob koncu prehodnega obdobja na seznam v stolpcu 2 Priloge I k Odločbi 2004/3/ES kot regijo uvrstiti samo Severno Irsko.
                  
               
                     (4)
                  
                  
                     Prilogo I k Odločbi 2004/3/ES bi bilo zato treba ustrezno spremeniti.
                  
               
                     (5)
                  
                  
                     Ker se prehodno obdobje iz sporazuma o izstopu konča 31. decembra 2020, bi se ta sklep moral uporabljati od 1. januarja 2021.
                  
               
                     (6)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Priloga I k Odločbi 2004/3/ES se nadomesti z besedilom iz Priloge k temu sklepu.
         
         
            Člen 2
            Ta sklep se uporablja od 1. januarja 2021.
         
         
            Člen 3
            Ta sklep je naslovljen na države članice.
         
         
            V Bruslju, 16. decembra 2020
            
               
                  Za Komisijo
               
               Stella KYRIAKIDES
               
                  Članica Komisije
               
            
         
         
            (1)  UL L 193, 20.7.2002, str. 60.
         
            (2)  Odločba Komisije 2004/3/ES z dne 19. decembra 2003 o pooblastitvi nekaterih držav članic, da za trženje semenskega krompirja na njihovem celotnem ozemlju ali le na delu njihovega ozemlja uporabljajo strožje ukrepe glede nekaterih bolezni, kakor so predvideni v prilogah I in II k Direktivi Sveta 2002/56/ES (UL L 2, 6.1.2004, str. 47).
      
      
         
            PRILOGA
            
               
                  
                     „PRILOGA I
                     
                                 Država članica (1)
                                 
                              
                              
                                 Regija
                              
                           
                                 Nemčija
                              
                              
                                 
                                             —
                                          
                                          
                                             Zvezna dežela Mecklenburg - Predpomorjanska
                                          
                                       
                                             —
                                          
                                          
                                             Občina Groß Lüsewitz
                                          
                                       
                                             —
                                          
                                          
                                             Naselji Lindenhof in Pentz občine Metschow
                                          
                                       
                                             —
                                          
                                          
                                             Občine Böhlendorf, Breesen, Langsdorf ter naselje Grammow občine Grammow
                                          
                                       
                                             —
                                          
                                          
                                             Občini Hohenbrünzow, Hohenmocker, naselje Ganschendorf občine Sarow in naselje Leistenow občine Utzedel
                                          
                                       
                                             —
                                          
                                          
                                             Občine Ranzin, Lüssow in Gribow
                                          
                                       
                                             —
                                          
                                          
                                             Občina Pelsin
                                          
                                       
                           
                                 Irska
                              
                              
                                 Celotno ozemlje
                              
                           
                                 Portugalska
                              
                              
                                 Azori (območja nad 300 m nadmorske višine)
                              
                           
                                 Finska
                              
                              
                                 Občini Liminka in Tyrnävä
                              
                           
                                 Združeno kraljestvo (1)
                                 
                              
                              
                                 Severna Irska
                              
                           
               “
            
               (1)  V skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, zlasti členom 5(4) Protokola o Irski/Severni Irski v povezavi s Prilogo 2 k navedenemu protokolu, za namene te priloge sklici na državo članico vključujejo Združeno kraljestvo v zvezi s Severno Irsko.